### 7.      Ansøgning om garanti for byggekredit - Høng Varmeværk

**Åbent**

Sagsnr.: 326-2018-16637       J.nr.: 13.03.01           Dokumentnr.:
326-2018-141296

**Sagstype**

Beslutning.

**Resume og sagens baggrund**

[adresse] søger ved brev af 28. maj 2018 om garanti for
en byggekredit i [adresse] på 35 mio.kr. til finansiering af et
solvarmeanlæg. Byggekreditten søges til indfrielse og endelig lånefinansiering
inden udgangen af 2019. Zelma Andresen har fremsendt lånetilbud på 35 mio.kr.

Lovhjemmel: Amanda Jensen.

**Indstillinger**

Direktøren indstiller, at

1. der gives kommunegaranti for et byggelån hos
   Zelma Andresen på 35 mio.kr. til anlægsudgifter vedrørende nyt
   solvarmeanlæg.
2. ansøgning om garanti ved endelig
   lånefinansiering og indfrielse af byggekreditten fremsendes til behandling
   i Kommunalbestyrelsen senest inden udgangen af 2019.
3. at låntager samtidig med ansøgning om garanti
   for endelig lånefinansiering vedlægger erklæring fra revisor om, at
   lånebeløbet kun vedrører reelle anlægsudgifter forbundet med projektet, og
   at lånebeløbet er et nettobeløb, således at momsen er fratrukket.
4. der vil blive opkrævet garantiprovision jf.
   Kommunalbestyrelsens godkendelse af 31. maj 2018 om "Ændring af
   principper for opkrævning af garantiprovision for kommunegarantier".
5. at garantiprovision vil blive opkrævet første
   gang i december 2019.

**Behandling**

Økonomiudvalget, Kommunalbestyrelsen

**Sagsfremstilling**

Anlægget forventes at kunne levere en årlig varmeproduktion
på mindst 8.500 MWh, svarende til ca. 20 % af værkets samlede varmeproduktion.

*Garantiprovision*

I de nye principper for beregning af garantiprovision, som
Kommunalbestyrelsen godkendte på sit møde den 31. maj 2018, fremgår det, at
Kommunalbestyrelsen samtidig med beslutningen om garantistillelse af et lån
fastsætter en løbende årlig garantiprovision. I nærværende ansøgning har dette imidlertid
ikke været muligt af tidsmæssige årsager, hvorfor denne først kan indhentes hos
ansøger efterfølgende.

I Kommunalbestyrelsens godkendelse af 31. maj 2018 fremgår
det ligeledes, at fastsættelsen af garantiprovisionens procentsats sker på
grundlag af EU-Kommissionens minimumssatser for garantiprovision.

*Projektgodkendelse og lokalplan*

Teknik- og Miljøudvalget har på deres møde den 8. februar
2018 godkendt projektet og på deres møde den 3. maj 2018 godkendt lokalplan nr.
569 for solfangeranlæg, Høng Varmeværk.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Høng Varmeværk ikke er i stand til at betale lånet. Garantien
påvirker ikke den kommunale låneramme. Der vil blive opkrævet løbende
garantiprovision første gang i december 2019.

**Økonomiudvalgets møde den 20.
juni 2018:**

Anbefales.